*Registrul istoric al comunei Sinmihaiu Roman, judetul Timis*

Comuna Sinmihaiu Roman este situata in sud –vestul judetului Timis la o distanta de 13,2 km de municipiul Timisoara.

Amplasare:

450 42’ 50’’ lat N

210 07’ 32’’ long E

Localitatea Sinmihaiu Roman este atestata documentar in anul 1327 sub numele de Romanszentmihaly ca oficiu administartiv si statie de posta, avand in coordonare doua localitati: Utvin ( Kis Otveny 1338 ) si Sinmihaiu German ( Sillasch 1462 ). Traditia locala vorbeste despre insemnarile lui Marsigil din anii 1690-1700, care atesta Sent Mihai comuna in jurul Timisoarei. In scrierile sale, Sent Mihai apare cu 43 de case in anul 1617 facand parte din districtul Timisoara. Pe harta lui Mercy din 1723 gasim Sent Mihaly comuna locuita la sud de Sillach. Dupa Fenyes Elek apare Sinmihaiu Roman ca o comuna valaha langa canalul Bega la 1 ora si 45 de minute spre vest de Timisoara cu 12 catolici si 2258 de ortodocsi.

Compunerea zonei de competenta:

 - Centrul administrativ: Sinmihaiu Roman

 - 2 sate apartinatoare:

* Sinmihaiu German
* Utvin

Fata de resedinta comunei satele sunt asezate la distante variind intre 5 km Sinmihaiu German si 3,2 km Utvin. Suprafata totala este de 88,5 km2 .

Teritoriul comunei se invecineaza cu:

La nord cu teritoriul municipiului Timisoara ( prin cartierul Freidorf)

La nord-vest cu teritoriul comunei Sacalaz

La est cu teritoriul comunelor Sag si Parta

La sud-est cu teritoriul comunei Peciu Nou ( satul Dinias)

La sud- vest cu teritoriul comunei Cenei ( prin satul Bobda)

Comuna Sinmihaiu Roman este situate in Campia Timisului fiind traversata de canalul Bega, avand un relief preponderant de ses cu aspect de silvostepa. Apele calului Bega fiind benefice candva pentru locuitori, acum nu mai pot fi folosite datorita poluarii excesive fiind distrusa in intregime fauna si flora specifica. A mai ramas numai nostalgia raului de alta data si a frumoaselor clipe petrecute pe malul acestuia sau pe superba insula de la ecluza.

Clima are un caracter temperat de tranzitie cu veri calduroase si precipitatii relativ bogate, ierni nu prea friguroase care fac ca stratul de zapada sa aiba un caracter sporadic, primaveri timpurii si toamne uneori foarte lungi, primind influente climatologice oceanice din nord – vest si mediteranieene din sud.

Reteaua hidrografica este formata din: canalul Bega care strabate comuna prin centrul ei de la est la vest, care este in totalitate indiguit si raul Bega Veche care uda partea de nord. Intre localitatea Utvin si Sinmihaiu Roman se afla un iaz utilizat ca pescarie.

Raul Bega este canalizat, pe teritoriul comunei existand o Ecluza care dateaza din secolul XIX si o Statie hidrometrica. Aceste amenajari ofera posibilitatea monitorizarii si reglarii debitului de apa.

Paraul Bega Veche are caracteristicile unui parau de campie cu debit scazut, in sezonul secetos poate chiar sa si dispara ca si curs de apa, dar in perioade de averse meteorologice prelungite poate capata un aspect de viitura. Nu s-au inregistrat evenimente deosebite.

Populatia bastinasa din Sinmihaiu Roman are trei componente: localnici banateni, olteni imigranti la inceputul secolului al XVIII-lea si moti exilati de autoritati in 1785 dupa rascoala lui Horea. In Sinmihaiu German au mai fost naturalizati in acelasi secol si germani. Cateva zeci de evrei s-au numarat printre locuitorii comunei in secolele al XVIII-lea si al XIX-lea. Peste 100 de maghiari au fost colonizati de guvernul de la Budapesta la sfarsitul secolului al XIX-lea. In ultimul secol populatia evreiasca si cea germana au disparut. S-a redus foarte mult componenta etnica maghiara. Un numar insemnat de familii din alte zone ale tarii, in special din Moldova si Ardeal s-au asezat aici. A aparut si o componenta de origine etnica rroma.

Comuna Sinmihaiu Roman este strabatuta de DJ 591 ( Timisoara-Utvin-Sinmihaiu Roman-Sinmihaiu German-Cenei ) si de linia ferata 926 Timisoara-Cruceni.

Societatile comerciale care functioneaza pe raza comunei Sinmihaiu Roman au ca obiect de activitate incepand de la prestarile de servicii in agricultura si continund cu industria usoara, industria lemnului, ateliere confectii metalice, transport. In ultimii ani tinde sa se dezvolte activitatea industriala. O societate de trnsporturi internationale de marfa, o statie de benzina, o societate care produce adezivi pentru constructii, o fabrica de inghetata, o brutarie si o salba de magazine, precum si cativa mici intreprinzatori completeaza profilul economic al asezarii.

 Ca si in urma cu unul sau doua secole, ocupatiile de baza ale localinicilor raman cresterea animalelor si cultivarea cerealelor, dar activitatea agricola inregistreaza un regres dat fiind faptul ca populatia tanara presteaza din ce in ce mai mult activitati industriale, de constructii si prestari servicii in municipiul Timisoara si la societatile de pe teritoriul comunei.

Comuna Sinmihaiu Roman dispune de intinse pasuni intre localitatile din zona. Se cultiva cereale, in special paioase ca orz si grau. Domeniul zootehnic este ocupat de cresterea ovinelor si bovinelor.

La 4,5 km de centrul administrativ al comunei, la intrarea in localitatea Sinmihaiu German exista un strand termal. Apele termale au actiune terapeutica, motiv pentru care activitatea turistica din ultimii ani a inregistrat un real progress

Marea majoritate a locuitorilor din comuna Sinmihaiu Roman sunt crestin-ortodocsi. Pe teritoriul comunei sunt biserici ortodoxe, catolice si case de rugaciuni ale altor confesiuni religioase.

Sinmihaiu Roman:

* Biserica Ortodoxa din anul 1774
* Biserica Catolica din anul 1950
* Biserica Penticostala din anul 1958

Sinmihaiu German

* Biserica Ortodoxa din anul 1986
* Biserica Catolica din anul 1782
* Biserica SILOAM

UtvIn:

* Biserica Ortodoxa din anul 1714
* Biserica Baptista din anul 1940
* Biserica Penticostala din anul 1960

Activitatea bancara si financiara este asigurata de agentiile si sucursalele din municipiul Timisoara si oficiile postale din localitatile comunei.

Paza contra incendiilor este asigurata de catre formatia de pompieri voluntari si Serviciul Voluntar pentru Situatii de Urgenta.

Colectarea deseurilor este asigurata de catre SC Retim Ecologic Service SA.

Retea de energie elctrica in totalitate, cu posibilitatea extinderii.

Retea de alimentare cu apa, partial in SinmiahiU Roman si Utvin. Localnicii beneficiaza de puturi si foraje proprii.

Exista retea de distributie a gazului metan cu posibilitatea extinderii.